Gaozongs innenrikspolitikk ble etter hvert mer og mer influert av den innflytelsesrike konkubine og senere keiserinne Wu Zetian. Wu Zetian lot størsteparten av ministrene avsette eller drepe. Changsun Wuji, en av keiserens nærmeste medarbeidere, ble sendt til Guizhou. Hun klarte også å knytte til seg allierte blant de ferske tilskudd til embetsstanden. Flyttingen av hovedstaden til Luoyang betraktes også som et trekk fra hennes side til å styrke sin maktposisjon.